La 26 Mostra d’Arts Escèniques Reclam ha finalitzat el diumenge amb «Óscar, el niño dormido» una obra de la companyia el Espejo Negro per a públic familiar a la seu de Benicàssim. Abans de l’espectacle de titelles carregat de sensibilitat i emoció amb una cuidada estètica, van prendre la paraula Carmen Lázaro, vicerectora de Cultura i Relacions Institucionals de l’UJI, i Javier Alonso, regidor de Cultura de Benicàssim, que van refermar la seua voluntat de continuar treballant per les arts escèniques i la cultura com a servei públic a la societat i emplaçant-se a la propera edició del Reclam.